Riadiaci orgán pre operačný program Ľudské zdroje
Ministerstvo práce, sociálnych vecí a rodiny SR

___________________________________________________________________________

Operačný program Ľudské zdroje
CCI 2014SK05M0OP001

Štandardná stupnica jednotkových nákladov
pre dopytovo orientované projekty v rámci výzvy „Podpora výkonu opatrení sociálnoprávnej ochrany detí a sociálnej kurately v prirodzenom rodinnom prostredí“ 

Programové obdobie 2014 – 2020

___________________________________________________________________________

Adresát:
Žiadatelia DOP
Prijímatelia DOP  
Riadiaci orgán/sprostredkovateľský orgán pre OP ĽZ 

Vydáva:
Ministerstvo práce, sociálnych vecí a rodiny SR, Sekcia fondov EÚ

Predkladá:  	
Boris Sloboda, PhD., generálny riaditeľ sekcie fondov EÚ         	          Podpis: .......................................

Schválil:
JUDr. Ján Richter, minister					          Podpis: .......................................

V Bratislave, .......................... 2016

Obsah

1 Teoretické východiská a ciele
2 Základné informácie
3 Náplň práce a kvalifikačné predpoklady zamestnanca
4 Stanovenie jednotkovej ceny – personálne náklady na zamestnancov pri výkone opatrení  SPODaSK 
5 Stanovenie jednotkovej ceny – personálne náklady na supervíziu
6 Podmienky oprávnenosti personálnych nákladov
7 Prílohy

Zoznam použitých skratiek 

CCP			Celková cena práce
EÚ			Európska únia
ESF			Európsky sociálny fond
FPČ			Fond pracovného času
MPSVR SR		Ministerstvo práce, sociálnych vecí a rodiny Slovenskej republiky
NFP			Nenávratný finančný príspevok
OP ĽZ			Operačný program Ľudské zdroje
SPODaSK	Sociálnoprávna ochrana detí a sociálna kuratela
ŠSJN			Štandardná stupnica jednotkových nákladov

Definícia pojmov

Opatrenia SPODaSK –  opatrenia sociálnoprávnej ochrany detí a sociálnej kurately,                    ktorých úprava je stanovená v zákone č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov (ďalej aj  „Zákon č. 305/2005 Z. z. o SPODaSK“).
 
Zamestnanec pri výkone opatrení SPODaSK – jednotné označenie zamestnancov                          na pozíciách asistenta sociálnej práce, sociálneho pracovníka, psychológa, špeciálneho pedagóga alebo liečebného pedagóga.

Ustanovený týždenný pracovný čas – označenie rozsahu pracovného času zamestnanca podľa § 85 Zákonníka práce.

Kratší pracovný čas - ide o ½ ustanoveného týždenného pracovného času.

Klient – pre účely tejto výzvy je klient fyzická osoba, o ktorej prijímateľ vedie osobitnú dokumentáciu obsahujúcu identifikačné údaje klienta a záznamy o intervenciách vykonaných v zmysle zákona č. 305/2005 Z.z. o SPODaSK.

Intervencia – pre účely tohto dokumentu je  priamy výkon práce s klientom, prostredníctvom využitia vybraných odborných metód SPODaSK v prospech pomoci a ochrany klientov SPODaSK podľa zákona č. 305/2005 Z. z. o SPODaSK, resp. zákona č. 36/2005 Z. z. o rodine. Intervencia môže byť poskytovaná individuálnou a/alebo skupinovou formou.  

1 Teoretické východiská a ciele

	Štandardná stupnica jednotkových nákladov (ďalej aj „ŠSJN“) pre dopytovo orientované projekty je stanovená v súlade s čl. 67 ods. 1b Nariadenia Európskeho parlamentu a Rady (EU) č. 1303/2013 a vychádza zo základného metodického rámca Európskej komisie stanoveného v dokumente „Usmernenia týkajúce sa zjednodušených možností vykazovania nákladov: Európske štrukturálne a investičné fondy (EŠIF)“.
	Cieľom aplikácie procesne založenej ŠSJN  je zjednodušenie vykazovania oprávnených priamych nákladov, zjednodušenie systému preukázateľnosti oprávnených nákladov, zjednodušenie overovania a kontroly, uľahčenie a zefektívnenie overovania zo strany formou jednotkovej ceny na pracovné miesto zamestnanca pri výkone opatrení SPODaSK, predmetom činnosti ktorého je poskytovanie vybraných opatrení SPODaSK. 
Výška jednotkových cien personálnych nákladov pre vybrané pozície v projekte je stanovená týmto dokumentom. Uplatňovaním štandardnej stupnice jednotkových nákladov (ďalej len „ŠSJN“) zo strany poskytovateľa nie sú dotknuté povinnosti prijímateľa vyplývajúce z všeobecne záväzných právnych predpisov SR a EÚ.  
	Za účelom spravodlivého a nestranného stanovenia hodnôt jednotkových cien             a zjednodušeného vykazovania nákladov (aproximácie hodnôt reálnych nákladov, definovaných maximálnym možným priblížením skutočných nákladov potrebám projektu,  pri súčasnom uplatnení princípu hospodárnosti nákladov), bola výška jednotkových cien vypočítaná na základe relevantných právnych predpisov SR a analýzy trhových cien (viď. kapitola Postup pri stanovení jednotkovej ceny).
Systém použitia ŠSJN je založený na princípe, že prijímateľ nenávratného finančného príspevku poskytnutého z ESF (ďalej aj „prijímateľ“), resp. partner nepreukazuje vynaložené náklady žiadnym účtovným dokladom, ktorý sa k týmto nákladom vzťahuje. Overovanie oprávnenosti výdavkov sa zameria na splnenie podmienok oprávnenosti definovaných v časti 6 tohto dokumentu. Z uvedeného dôvodu sa vykoná administratívna finančná kontrola každej predloženej žiadosti o platbu, podľa výpočtu uvedeného v časti 4 (viď. kapitola Postup pri stanovení jednotkovej ceny). Pri výkone finančnej kontroly na mieste sa uplatnia štandardné pravidlá a postupy stanovené v riadiacej dokumentácii poskytovateľa, pričom nie sú dotknuté osobitosti a špecifiká zjednodušeného vykazovania výdavkov v tomto dokumente. 

2 Základné informácie
Z pohľadu nastavenia ŠSJN vo vzťahu k charakteru a obsahu aktivít dopytovo orientovaných projektov v oblasti sociálnoprávnej ochrany detí a sociálnej kurately sú relevantné nasledujúce informácie:
a)	prijímateľovi NFP sú náklady súvisiace s výkonom sociálnej práce a inej odbornej práce a pri vykonávaní vybraných aktivít (intervencií / opatrení) uhrádzané na základe  zmluvy o poskytnutí NFP, 
b)	finančné prostriedky podľa stanovených jednotkových cien ŠSJN sú určené na úhradu personálnych nákladov oprávnených osôb, v zmysle podmienok uvedených v tomto dokumente, 
c)	oprávnenou osobou 
•	pre vybrané pozície stanovené v kapitole 3 tohto dokumentu je zamestnanec prijímateľa, resp. partnera pri výkone opatrení SPODaSK v pracovnom pomere uzatvorenom na ustanovený týždenný pracovný čas, alebo kratší pracovný čas           v rozsahu ½ ustanoveného týždenného pracovného času podľa zákona č. 311/2001 Z. z. Zákonník práce v znení neskorších predpisov (ďalej len „Zákonník práce“)                a príslušných právnych predpisov (napr. zákon č. 552/2003 Z. z.  o výkone práce vo verejnom záujme, zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov a i.), 
•	pri výkone supervízie stanovenej v kapitole 4 tohto dokumentu je osoba pracujúca na dohodu o prácach vykonávaných mimo pracovného pomeru podľa príslušných ustanovení Zákonníka práce,  
d)	práva a povinnosti neupravené v tomto dokumente sa riadia príslušnými uplatniteľnými právnymi predpismi EÚ a SR.

3 Náplň práce a kvalifikačné predpoklady zamestnanca

Výkon sociálnej práce  a iných odborných činností a aktivít zabezpečujú zamestnanci prijímateľa resp. partnera, ktorých minimálne kvalifikačné predpoklady a pracovná činnosť podľa jednotlivých pozícii je definovaná nasledovne:

Sociálny pracovník 
Minimálne kvalifikačné predpoklady: 
-	vysokoškolské vzdelanie II. stupňa v študijnom odbore sociálna práca  
Opis pracovných činností:
•	poskytovanie sociálneho poradenstva v rámci komplexných poradenských služieb,
•	sociálna diagnostika (s osobitným zreteľom na problematiku sociálno-patologických javov dieťaťa, jeho rodičov alebo inej plnoletej fyzickej osobe, preverovanie  a posudzovanie životnej situácie dieťaťa, resp. plnoletej fyzickej osoby),
•	poradenstvo a pomoc dieťaťu, rodičom alebo inej plnoletej fyzickej osobe alebo ponúknutie sprostredkovania pomoci pri riešení rodinných problémov                         a pri uplatňovaní nárokov dieťaťa podľa osobitných predpisov, 
•	tímové plánovanie finančných aj nefinančných opatrení na komplexnú pomoc klientovi a jeho rodine a zabezpečenie previazania s individuálnym plánom klienta, 
•	zvyšovanie finančnej gramotnosti so zameraním sa na oddlžovanie,
•	overovanie skutočností rozhodujúcich pre vznik a trvanie nároku na príslušné dávky,
•	výkon sociálnej práce s dieťaťom a jeho rodinou v ich prirodzenom prostredí, výkon sociálnej práce s plnoletou fyzickou osobou a jej rodinou v ich prirodzenom prostredí,
•	práca s dieťaťom a jeho rodinou, ktorým bolo uložené výchovné opatrenie formou opatrení SPODaSK,
•	vyhotovenie a vyhodnocovanie plánu činnosti s klientom (ktorý je v súlade                       s plánom sociálnej práce s dieťaťom a jeho rodinou, ak tento plán vypracúva orgán SPODaSK v spolupráci s prijímateľom, resp. partnerom).

Asistent sociálnej práce
Minimálne kvalifikačné predpoklady: 
-	vysokoškolské vzdelanie I. stupňa v študijnom odbore sociálna práca 
Opis pracovných činností:
•	poskytovanie sociálneho poradenstva v rámci komplexných poradenských služieb,
•	poradenstvo a pomoc pri úprave rodinných a sociálnych pomerov dieťaťa, jeho rodičov alebo inej plnoletej fyzickej osoby,
•	aktivizácia klienta k pozitívnemu riešeniu svojej životnej situácie,
•	zvyšovanie finančnej gramotnosti so zameraním sa na oddlžovanie,
•	overovanie skutočností rozhodujúcich pre vznik a trvanie nároku na príslušné dávky, 
•	spracovávanie úradných záznamov a správ a spolupráca pri plánovaní a napĺňaní individuálneho plánu dieťaťa, jeho rodičov alebo inej plnoletej fyzickej osoby,
•	vyhotovenie a vyhodnocovanie plánu činnosti s klientom (ktorý je v súlade                       s plánom sociálnej práce s dieťaťom a jeho rodinou, ak tento plán vypracúva orgán SPODaSK v spolupráci s prijímateľom, resp. partnerom).

Odborný pracovník (psychológ, špeciálny resp. liečebný pedagóg)
Minimálne kvalifikačné predpoklady: 
-	psychológ: VŠ II. stupňa, študijný odbor psychológia (jednoodborové štúdium),
-	špeciálny pedagóg: VŠ II. stupňa, študijný odbor špeciálna pedagogika,
-	liečebný pedagóg: VŠ II. stupňa, študijný odbor liečebná pedagogika.
Opis pracovných činností:
•	psychologická/ špeciálnopedagogická / liečebnopedagogická diagnostika, s využívaním špecializovaných odborných metód, postupov a techník psychologickej / špeciálnopedagogickej / liečebnopedagogickej práce vrátane získavania anamnestických údajov a posudzovanie sociálnej situácie dieťaťa,  resp. dospelej fyzickej osoby, zabezpečovanie implementácie týchto informácií v individuálnych plánoch klienta,
•	aplikácia psychologických / špeciálnopedagogických / liečebnopedagogických postupov a intervencie pri výkone opatrení sociálnoprávnej ochrany detí a sociálnej kurately a pri individuálnej a skupinovej práci s deťmi, resp. plnoletými fyzickými osobami,
•	poskytovanie individuálneho, resp. skupinového poradenstva vrátane krízovej intervencie, poskytovanie poradenstva individuálnou aj skupinovou formou rodinným príslušníkom a blízkym osobám detí a dospelým fyzickým osobám,
•	spolupráca s viacerými subjektmi a špeciálne konzultácie na účely rozhodovania o voľbe a uplatňovaní opatrení sociálnoprávnej ochrany detí a sociálnej kurately pri riešení sociálnej situácie dieťaťa, resp. dospelej fyzickej osoby,
•	poskytovanie dieťaťu, plnoletej fyzickej osobe a jeho príbuzným a blízkym osobám psychologickú pomoc na odstránenie príčin, pre ktoré bolo uložené,  resp. realizované výchovné opatrenie, 
•	vyhodnocovanie plnenia účelu výchovného opatrenia,
•	vyhotovenie a vyhodnocovanie plánu činnosti s klientom (ktorý je v súlade s plánom sociálnej práce s dieťaťom a jeho rodinou, ak tento plán vypracúva orgán SPODaSK v spolupráci s prijímateľom resp. partnerom).

4 Stanovenie jednotkovej ceny – personálne náklady na zamestnancov pri výkone opatrení SPODaSK

Celková výška oprávnených nákladov sa rovná súčinu: 
a)	mernej jednotky času (MJC) (v kalendárnych mesiacoch)
b)	počtu jednotiek výkonu (PJV) (v osobách)
c)	jednotkového nákladu na aktivitu (JNA) 

COV (€) = MJC (mesiac) x PJV (osoba) x JNA (€)

Vysvetlivky:
	COV – celkové oprávnené výdavky sa rovnajú súčinu MJC x PJV x JNA.
MJC – pre výpočet výšky oprávnených nákladov bol za časovú jednotku stanovený jeden kalendárny mesiac výkonu opatrení SPODaSK. Zamestnanci pri výkone opatrení SPODaSK sú fyzické osoby v pracovnom pomere uzatvorenom na ustanovený týždenný pracovný čas, alebo kratšieho pracovného času v rozsahu ½ ustanoveného týždenného pracovného času,  pracujúce na základe pracovnej zmluvy uzatvorenej podľa príslušných ustanovení Zákonníka práce. Pracovný čas môže byť rozvrhnutý aj nerovnomerne                           na jednotlivé týždne.
PJV  – pre výpočet výšky oprávnených nákladov sa za osobu považuje zamestnanec pri výkone opatrení SPODaSK so zodpovedajúcou náplňou práce, ktorého kvalifikácia                        a činnosť je definovaná v tomto dokumente.
JNA – mesačný personálny náklad za prácu zamestnanca pri výkone opatrení SPODaSK stanovený v tabuľke č. 2 a 3 tohto dokumentu.

Personálne náklady:
Pri stanovení spravodlivej odmeny sa vychádzalo z informácii o cene práce za 1. Q 2016 od spoločnosti TREXIMA Bratislava, spol. s r.o., ktorá údaje získava priamo zo mzdových a personálnych systémov (modernou bezpapierovou formou), čím je zaručená presnosť, rýchlosť a vysoká kvalita vstupných údajov. Do zisťovania je zapojený štvrťročne takmer každý druhý zamestnanec v Slovenskej republike, ktorý je v pracovnom, služobnom alebo členskom pomere k zamestnávateľovi. Sleduje a vyhodnocuje sa mzda zamestnanca a jej štruktúra, odpracovaný a neodpracovaný čas podľa konkrétnych zamestnaní, veku, pohlavia, dosiahnutého vzdelania a ďalších osobných charakteristík zamestnanca, ako aj charakteristík zamestnávateľa (napr. veľkosť podniku, právna forma, druh vlastníctva, odvetvie, región sídla a iné).
Získané údaje využíva rezort práce, sociálnych vecí a rodiny, Štatistický úrad SR                    a akademická obec pri plnení odborných a výskumných úloh.  Výsledky zisťovania sa zasielajú v rámci plnenia medzinárodných záväzkov Slovenskej republiky do OECD, Eurostatu, Medzinárodnej organizácie práce a iným medzinárodným inštitúciám.

Odvody zamestnávateľa:
Odvodové zaťaženie zamestnávateľa je vypočítané v súlade s aktuálne platnými právnymi predpismi – zákonom č. 461/2003 Z. z. o sociálnom poistení v znení neskorších predpisov a zákonom č. 580/2004 Z. z o zdravotnom poistení a o zmene a doplnení zákona   č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov. Jednotlivé hodnoty predstavujú percentuálnu časť z hrubej mzdy a spolu s ňou tvoria celkovú cenu práce zamestnanca.

Tab. 1  Odvodové zaťaženie zamestnávateľa
Názov položky	Odvodové zaťaženie zamestnávateľa	
Nemocenské poistenie	1,4 %	
Starobné a dôchodkové poistenie	14 %	
Invalidné poistenie	3 %	
Poistenie v nezamestnanosti	1 %	
Úrazové poistenie	0,8 %	
Garančné poistenie	0,25 %	
Rezervný fond solidarity	4,75 %	
Zdravotné poistenie	10% z  vymeriavacieho základu	

Tab. 2  Výpočet jednotkovej ceny 
Pozícia	Medián hrubej mzdy	Odvody - 35,2%	CCP	JC  - CCP/mesiac	
Asistent sociálnej práce	640,66 €	225,51 €	866,17 €	866,17 €	
Sociálny pracovník	741,28 €	260,93 €	1 002,21 €	1 002,21 €	
Psychológ	814,28 €	286,63 €	1 100,91 €	1 100,91 €	
Špeciálny pedagóg	788,25 €	277,46 €	1 065,71 €	1 065,71 €	
Liečebný  pedagóg	640,50 €	225,46 €	865,96 €	865,96 €	

Tab. 3 Jednotkové ceny
Pozícia	Jednotková cena - CCP
 (po zaokrúhlení nadol) 
pre ustanovený týždenný pracovný čas	Jednotková cena – CCP
(po zaokrúhlení nadol) 
pre kratší pracovný čas v rozsahu ½ ustanoveného týždenného pracovného času	
Asistent sociálnej práce	866,00 €	433,00 €	
Sociálny pracovník	1 002,00 €	501,00 €	
Psychológ	1 100,00 €	550,00 €	
Špeciálny pedagóg	1 065,00 €	532,00 €	
Liečebný  pedagóg	865,00 €	432,00 €	

5 Stanovenie jednotkovej ceny – personálne náklady na supervíziu

Supervízia je pre účely tohto dokumentu metóda kontinuálneho rozvoja profesionálnych spôsobilostí a zvyšovania profesionality práce zamestnanca  pracujúceho v oblasti SPODaSK. V súčasnosti povinnosť zabezpečiť supervíziu vyplýva subjektom sociálnoprávnej ochrany a sociálnej kurately z § 47 ods. 7 a § 73 ods. 2 písm. h) zákona                   č. 305/2005 Z. z. o SPODaSK. Program supervízie na účely SPODaSK môžu vykonávať len fyzické osoby, ktoré skončili odbornú akreditovanú prípravu supervízora v oblasti sociálnej práce alebo poradenskej práce definovanej podľa zákona č. 305/2005  Z.z. o SPODaSK.
Cena supervízie za  hodinu je stanovená na základe informácii z webového sídla Asociácie supervízorov a sociálnych pracovníkov, ktorá združuje ľudí, ktorí pôsobia ako supervízori a pomáhajúci profesionáli, na základe historických údajov z národných projektov financovaných z OP ZaSI a na základe vykonaného prieskumu trhu, v ktorom bolo na základe systematického výberu oslovených 29 supervízorov z celkového počtu 144 supervízorov uvedených v zozname MPSVR SR na rok 2015. Odpovede doručilo 10 supervízorov.  
Jednotková cena, ktorá zahŕňa všetky náklady spojené s výkonom supervízie je stanovená ako medián získaných hodnôt zaokrúhlený nadol:

Tab. 4 Jednotkové ceny - supervízia
Názov položky	Jednotková cena - CCP /hodina (60 minút)	Jednotková cena - CCP (po zaokrúhlení nadol)	
Supervízia - individuálna	40,56€	40€	
Supervízia - skupinová	44,61€	44€	

Celková výška oprávnených nákladov sa rovná súčinu: 
a)	počtu jednotiek (hodina)
b)	jednotkového nákladu na supervíziu (jednotková cena).

COV (€) = PJV (hodiny) x JNS (€)

Vysvetlivky:
	COV – celkové oprávnené výdavky sa rovnajú súčinu PJV x JNS.
PJV  – pre výpočet výšky oprávnených nákladov sa za hodinu považuje interval 60 minút pri výkone opatrení SPODaSK so zodpovedajúcou náplňou práce supervízora definovaného v tomto dokumente.
JNS – hodinový personálny náklad supervízora za výkon supervízie v subjekte vykonávajúcom opatrenia SPODaSK stanovené v tomto dokumente. 

6 Podmienky oprávnenosti personálnych nákladov

Jednotková cena za daný mesiac na pracovné miesto podporeného zamestnanca                  pri  výkone SPODaSK alebo za výkon supervízie bude zo strany poskytovateľa uhradená                   na základe „Zmluvy o poskytnutí NFP“ a súčasne pri splnení nasledovných podmienok:

1.	pre zamestnancov pri výkone SPODaSK
Oprávnené mesačné náklady sú násobkom jednotkovej ceny personálnych nákladov na pracovné miesta a počtu pracovných miest zamestnancov v pracovnom pomere.
Za výkon SPODaSK v požadovanom rozsahu sa považuje reálny výkon činností zamestnanca v súlade s pracovnou zmluvou a pracovnou náplňou, ak:
a)	náklady prijímateľa, resp. partnera vznikli najskôr v deň nadobudnutia účinnosti „Zmluvy o poskytnutí NFP“;
b)	zamestnanec má uzatvorenú pracovnú zmluvu s prijímateľom, resp. partnerom               na ustanovený týždenný pracovný čas, alebo kratší pracovný čas v rozsahu ½ ustanoveného týždenného pracovného času, ktorá pokrýva celé obdobie príslušného kalendárneho mesiaca; 
c)	výkon opatrení SPODaSK v intenciách príslušnej výzvy bol realizovaný najmenej 15 dní za jeden kalendárny mesiac v rámci ustanoveného týždenného pracovného času (t.j. plného pracovného úväzku) alebo 8 dní za jeden mesiac v rámci kratšieho pracovného času v rozsahu ½ ustanoveného týždenného pracovného času                   (t.j. polovičného pracovného úväzku), pričom platí, že v danom mesiaci musí odpracovať 
•	pri 7,5 hodinovom pracovnom čase minimálne 112,5 hodín v rámci ustanoveného týždenného pracovného času alebo 57 hodín v rámci kratšieho pracovného času v rozsahu ½ ustanoveného týždenného pracovného času,   
•	pri 8 hodinovom pracovnom čase minimálne 120 hodín v rámci ustanoveného týždenného pracovného času alebo 60 hodín v rámci kratšieho pracovného času v rozsahu ½ ustanoveného týždenného pracovného času;
d)	výkon opatrení SPODaSK začal najskôr v deň nadobudnutia účinnosti „Zmluvy                        o poskytnutí NFP“ a bol zdokladovaný pracovným výkazom (príloha 1);
e)	počet klientov, ktorým bola v priebehu jedného kalendárneho mesiaca poskytnutá intervencia zamestnancom pri výkone opatrení SPODaSK je
ea) 	pri ustanovenom týždennom pracovnom čase (t.j. pri plnom pracovnom úväzku) minimálne 15, pričom odporúčaný maximálny počet klientov je 25. V prípade, ak zamestnanec poskytol intervenciu pre 8 – 14 klientov                        v kalendárnom mesiaci, oprávneným výdavkom je jednotková cena určená v bode eb), 
eb)	pri kratšom pracovnom čase v rozsahu ½ ustanoveného týždenného pracovného času (t.j. pri polovičnom pracovnom úväzku) minimálne 8, pričom odporúčaný maximálny počet klientov je 14. 

V prípade, ak počet klientov nesplní stanovené podmienky v bode ea) alebo eb) , výdavky na personálne náklady príslušnej pracovnej pozície nebudú uznané za oprávnené.

2.	pre výkon supervízie
Supervízia je oprávnená, ak je vykonávaná supervízorom zapísaným v zozname supervízorov, ktorý vedie Ministerstvo práce sociálnych vecí a rodiny v zmysle § 93a) zákona o SPODaSK.
Oprávnené mesačné náklady sú násobkom jednotkovej ceny personálnych nákladov na hodinu supervízie a počtu realizovaných supervíznych hodín, ak:
a)	náklady prijímateľa, resp. partnera vznikli najskôr v dni, v ktorom zmluva o poskytnutí NFP nadobudla účinnosť;
b)	supervízor má s prijímateľom, resp. s partnerom uzatvorenú dohodu o prácach vykonávaných mimo pracovného pomeru, iných ako pracovnoprávnych vzťahov;
c)	výkon supervízie bol zdokladovaný prezenčnou listinou (príloha 2);
d)	maximálny rozsah podporenej supervízie je 6 hodín za jeden kalendárny mesiac na 1 projekt (t.j. kumulatívne pre prijímateľa a partnera/-ov).

7 Prílohy

Príloha 1 - Pracovný výkaz
Príloha 2 - Prezenčná listina